****

**Υποτροφία σπουδών APS σε έναν υπάλληλο του Δήμου Λαυρεωτικής**

**Ακαδημαϊκό έτος 2022-2023**

**Προς: κ. Δημήτρη Λουκά,**

**Δήμαρχο Λαυρεωτικής**

**Αξιότιμε κύριε Δήμαρχε,**

**Δεδομένης της δύσκολης οικονομικής** συγκυρίας που βιώνουμε -που έγινε ακόμα πιο δυσμενής λόγω της πανδημίας COVID και των σημαντικών οικονομικών της επιπτώσεων- θα θέλαμε να σας ενημερώσουμε με την παρούσα επιστολή ότι ο εκπαιδευτικός φορέας ΑΛΦΑ studies θα προβεί, για δεύτερη συνεχή χρονιά φέτος, σε παροχή μίας υποτροφίας Σπουδών σε έναν υπάλληλο του Δήμου σας!

**Συγκεκριμένα, έχουμε αποφασίσει να προσφέρουμε 1 πλήρη υποτροφία σπουδών** -η οποία αφορά στα, μοναδικά στην Ελλάδα, προγράμματα εξειδίκευσης Advanced Professional Studies (APS) του ΑΛΦΑ studies- σε έναν εργαζόμενο του Δήμου σας.

**Έχουμε εντάξει τον θεσμό «Υποτροφίες στους Δήμους»** στο ευρύτερο πλάνο δράσεων Εταιρικής Κοινωνικής Ευθύνης των εκπαιδευτικών μας φορέων, με στόχο να συμβάλουμε στην ανάγκη εξειδίκευσης εργαζόμενων και επαγγελματιών, λόγω των αυξημένων απαιτήσεων της εποχής μας!

**Σας παρακαλούμε όπως προβείτε στις απαραίτητες ενέργειες,** ώστε να προχωρήσει η διαδικασία για την επιλογή του υποτρόφου για το ακαδημαϊκό έτος 2022-2023, με τα κριτήρια που θα ορίσετε.

**Παρακαλούμε όπως η προκήρυξη της υποτροφίας ανακοινωθεί**, τόσο στον επίσημο ιστότοπο του Δήμου σας, όσο και στα τοπικά ΜΜΕ, ώστε να υπάρχει ευρεία συμμετοχή και να φανεί η αντικειμενικότητα της επιλογής του υποτρόφου.

**Με τη δική σας συνεργασία, μπορούμε να διατηρήσουμε το όραμά μας για Ποιοτική επανεκπαίδευση σε κάθε ηλικία, ζωντανό!**

ΥΓ.:Σας επισυνάπτουμε τις προϋποθέσεις παροχής της υποτροφίας.

**Μετά τιμής,**

**Ιωάννα Σίμη**

**Τμήμα Υποτροφιών**

210 9640117

**\*Σημείωση:** Η λίστα των προγραμμάτων σπουδών APS (Advanced Professional Studies), από τα οποία θα επιλέξει το πρόγραμμα ο υπότροφος υπάλληλος, είναι η εξής:

1. Executive Diploma in Business Administration

2. Executive Diploma in Marketing & Sales Management

3. Executive Diploma in Digital Marketing & Social Media